ANEXA 1 la Proiectul de hotărâre a Consiliului local Macea nr. 61/26 04 2024
Criterii de selecţie a candidaţilor pentru funcţia de președinte al Clubului  Sportiv "VOINȚA MACEA"

1. Poate ocupa funcţia de președinte al Clubului Sportiv "Voința Macea" orice persoană care îndeplineşte următoarele criterii generale:
    a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
    b) cunoaşte limba română, scris şi vorbit;
    c) are vârsta minimă reglementată de prevederile legale;
    d) are capacitate deplină de exerciţiu;
    e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
    g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.
2. Poate ocupa funcţia de președinte al Clubului Sportiv "Voința Macea" orice persoană care îndeplineşte următoarele criterii specifice:
	           - a absolvit, cu diplomă de licenţă, studii superioare în domeniul administrației publice, al managementului sau al sportului,
	           -  are aptitudini organizatorice și manageriale, 
                        -   are disponibilitate de lucru și în zilele de repaus săptămânal, 
                        -   deține permis de conducere cat. B,
                        -   are disponibilitate la deplasări în afara localității .
                        -   are abilități de comunicare și de lucru in echipă.
                        -    are cunoştinţe operare pe calculator;
                        -    experiența de cel puțin 1 an în administrarea unui club sportiv.

Președintele Clubului Sportiv "VOINȚA MACEA" îndeplineşte atribuţiile stipulate în art.25 din Regulamentul de organizare şi funcţionare al Clubului.












ANEXA 2
Procedura de selecţie a candidaţilor pentru funcţia de președinte al Clubului Sportiv „VOINȚA MACEA"



1. Ocuparea funcţiei de președinte al Clubului Sportiv "VOINȚA MACEA" se face prin concurs, în condiţiile legislaţiei aplicabile personalului contractual, respectiv 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare ;

2. Concursul va consta în: probă scrisă de verificare a cunoştinţelor cu privire la aspectele relevante în domeniul de activitate a cluburilor sportive, organizarea şi funcţionarea acestora, interviu şi susţinerea proiectului de management.

	3. Concursul se va organiza pentru  ¼ din timpul normal de lucru.

